Verdagte gesoek oor transitorooftog in MpumalangaArgieffoto (Fidelity Security) Die direktoraat vir prioriteitsmisdaadondersoeke (die Valke) in Mpumalanga versoek die publiek se hulp om Vusi Mthembu (39) op te spoor in verband met ŉ transitorooftog in die Thulamahashe Bosbokrand-gebied in September 2017. Kapt. Dineo Lucy Sekgotodi, woordvoerder van die Valke, het gesê ŉ groep verdagtes het ŉ Fidelity-geldwa oopgeblaas en met ŉ onbekende bedrag kontant gevlug. “Mthembu word na bewering deur ŉ forensiese ondersoek verbind met die gewapende roof. Sy vermeende medepligtiges is reeds in hegtenis geneem.” Enigiemand met inligting oor Mthembu word versoek om sers. Vusi Mpunzi te kontak by 071 481 3250. “Die Valke maan die publiek om nie die verdagte te nader nie, aangesien hy as baie gevaarlik beskou word. Alle inligting sal vertroulik hanteer word.”